Foto: KUN.UZ 2018 yil 31 may kuni Toshkent viloyatining Yangiyo‘l shahrida yashovchi, nafaqaxo‘r, S.I.ning xonadonidan, shu yerda vaqtincha ijarada yashagan Ch.A. ismli ayol va birga yashagan qizi R.A.ning jasadlari topilgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. Shuningdek, Ch.A.ning yana bir 10 yoshli qizi R.A. hamda birga ijarada yashovchi tanishi S.E.lar tan jarohatlari bilan kasalxonaga yotqizilgan. Ko‘rilgan tezkor qidiruv choralari natijasida ushbu jinoyatni Yangiyo‘l tumanida yashovchi, muqaddam sudlangan, L.B. o‘zaro janjal oqibatida sodir etganligi aniqlanib, qo‘lga olingan.